Pán prsteňov (filmová trilógia)

Pán prsteňov je filmová trilógia režírovaná Petrom Jacksonom. Scenár je založený na knižnej trilógii Pán prsteňov od J. R. R. Tolkiena. Pozostáva z troch filmov Pán prsteňov: Spoločenstvo prsteňa (2001), Pán prsteňov: Dve veže (2002) a Pán prsteňov: Návrat kráľa (2003). Pôvodne predpokladal tím okolo Petra Jacksona nakrútenie dvoch filmov, pretože sa obával, že žiadna spoločnosť nepodstúpi riziko a neinvestuje do troch tak náročných a drahých filmov. V New Line Cinema, jedinej spoločnosti, ktorá bola ochotná investovať do filmov, ale rozhodli, že filmy budú tri, keďže aj knihy sú tri.

Je považovaná za jeden z najväčších a najambicióznejších filmových počinov, ktorého rozpočet sa vyšplhal na 281 miliónov amerických dolárov. Celý projekt trval osem rokov, pričom nakrúcanie všetkých troch častí sa dialo súčasne a výhradne len v domovine Petra Jacksona, na Novom Zélande. Každý film zo série bol vydaný na DVD aj v rozšírenej verzii rok po kinopremiére. Filmy sa držia knižnej predlohe v rovine príbehu, ale sú vynechané niektoré časti deja a súčasne sú pridané alebo pozmenené niektoré udalosti.

 Dej 
Filmy sa odohrávajú vo fiktívnom svete Stredozemi, pričom sledujú postavu hobita Froda Bublíka (Elijah Wood) ako sa spolu so Spoločenstvom prsteňa podujme na výpravu s cieľom zničiť Veľprsteň (zvaný aj Jeden prsteň), a spôsobiť tak aj zničenie jeho tvorcu, temného pána Saurona. Spoločenstvo sa počas cesty rozdelí a Frodo so svojím verným súputníkom Samom (Sean Astin) a zákerným Glochom (Andy Serkis) putujú do Mordoru, k Hore osudu, v ktorej plameňoch sa Prsteň dá zničiť. Zároveň sa Aragorn (Viggo Mortensen), dedič gondorského trónu žijúci vo vyhnanstve, a čarodejník Gandalf (Ian McKellen) podujmú zjednotiť a zhromaždiť slobodné národy Stredozeme, ktoré napokon zvíťazia vo vojne s temnými silami.  

 Filmy 
 Film Kinopremiéra Réžia Scenár Dĺžka Pán prsteňov: Spoločenstvo prsteňaThe Lord of the Rings: The Fellowship of the Ring 19. december 2001 Peter Jackson Fran Walsh, Philippa Boyens & Peter Jackson 178 minút208 minút (predĺžené) Pán prsteňov: Dve vežeThe Lord of the Rings: The Two Towers 18. december 2002 Peter Jackson Fran Walsh, Philippa Boyens, Stephen Sinclair & Peter Jackson 179 minút223  minút (predĺžené) Pán prsteňov: Návrat kráľaThe Lord of the Rings: The Return of the King 17. december 2003 Peter Jackson Fran Walsh, Philippa Boyens & Peter Jackson 200 minút251 minút (predĺžené)

 Okrem troch kinoverzií vyšli na Blu-ray a DVD aj predĺžené (angl. "extended") verzie s predĺženými a pridanými scénami.

Film zaujal veľa divákov a získal si veľké publikum.

 Zárobok 
FilmKinopremiéraRozpočetZárobokZdroj   Celosvetový Pán prsteňov: Spoločenstvo prsteňa 19. december 2001 24. január 2002 93 000 000 $ 871 530 324 $ 374 645 $ http://www.boxofficemojo.com/movies/?id=fellowshipofthering.htmhttp://www.boxofficemojo.com/movies/?page=intl&id=fellowshipofthering.htmPán prsteňov: Dve veže 18. december 2002 16. január 2003 94 000 000 $ 926 047 111 $ 379 189 $ http://www.boxofficemojo.com/movies/?page=main&id=twotowers.htmhttp://www.boxofficemojo.com/movies/?page=intl&id=twotowers.htmPán prsteňov: Návrat kráľa 17. december 2003 15. január 2004 94 000 000 $ 1 119 929 521 $ 532 439 $ http://www.boxofficemojo.com/movies/?page=main&id=returnoftheking.htmhttp://www.boxofficemojo.com/movies/?page=intl&id=returnoftheking.htmSpolu 281 000 000 $ 2 917 506 956 $ 1 286 273 $ 

 Úspech 
Trilógia bola nevídaným finančným úspechom, vďaka čomu sa celkový zárobok trilógie zaradil medzi najviac ziskové filmové série. Filmy priaznivo hodnotila aj kritika a z 30 nominácií na Oscara získali filmy 17 zlatých sošiek. Záverečný film trilógie získal všetkých 11 nominácií, čím sa vyrovnal najúspešnejším filmom filmovej histórie Ben-Hur (z 12 nominácií) a Titanic (zo 14 nominácií). Trilógii sa dostalo uznanie aj pre inovatívne špeciálne a vizuálne efekty.

 Referencie 

 Iné projekty 

 Externé odkazy 
 Slovenská Tolkien Wikia
 https://www.sfd.sk/search/?q=Pan+prstenov - Slovenska filmova databaza

 Zdroj 


Kategória:Pán prsteňov
Kategória:Filmové série USA
Kategória:Filmy podľa knihy
Kategória:Stredozem
Kategória:Novozélandské filmové série